Apu migreeniin voi löytyä näistä! - Lifestyle - MTV.fi
Apu migreeniin voi löytyä näistä!
Lifestyle > Koti Julkaistu 13.07.2012 12:42 (Päivitetty 13.07.2012 12:46)
Reunuspäivänkakkara. Shutterstock
Luonto on ehtymätön aarreaitta, josta voi ammentaa apua esimerkiksi migreeniin. Kokeile lempeitä tuoksuja ja öljyjä sekä uutteita.
New York Head Ache Centerin neurologi Alexander Mauskop suosittaa tätä yhtä vanhimmista päänsäryn hoitoon käytetyistä yrteistä. Sitä voi uuttaa teeksi tai syödä raakana.
Hyötykasviyhdistys mainitsee sivuillaan, että migreenin oireiden on sanottu helpottuvan, kun syö 3–5 lehteä leipäviipaleiden välissä. Kasvi ei kuitenkaan sovi kaikille, joten kokeile hyvin varovaisesti.
Raikas laventeli sopii liinavaatekaapin tuoksuttajaksi.
Laventeliöljyä käytetään usein migreeniä lievittävissä luontaishoidoissa. Voit myös hajustaa tyynyliinat laventelipussukoilla. Näin teet tuoksupussukan itse.
Ruttojuurta ei voi käyttää sellaisenaan, se on maksalle haitallinen, mutta kasvin uutetta on tutkittu migreenin hoidossa. Ruttojuurella näyttäisi olevan myös tulehdusta lievittävä ja lihasjäykkyyttä poistava vaikutus. Vuonna 2004 toteutetussa tutkimuksessa ruttojuurirohdos vähensi migreenikohtauksia 48 prosentilla tutkimukseen osallistuneista – tosin lumelääkettä saaneella ryhmällä kohtaukset vähenivät 26 prosenttia. Psychology Todayn mukaan 300 mg:n päiväannoksella siitä oli myös apua migreenikohtauksen ollessa päällä.
Piparminttu tuoksuu ihanasti.
Piparmintun tuoksusta saattaa olla apua – moni kokee sen miellyttävän tuoksun lievittävän kivun tunnetta.
Migreeniin liittyvää pahoinvointia voi kokeilla lievittää inkiväärin pureskelulla. Lisäksi inkiväärillä on tulehdusta poistava sekä kramppeja lievittävä vaikutus.
Lähteet: Huffingtonpost.com, Hyötykasviyhdistys
Ex-missillä Asuntomessujen kallein ökykohde, katso kuvat upeasta kodista! Unelmana oma koti? Laske täällä paljonko se maksaa!